Kikwit

Kikwit on satamakaupunki Lounais-Kongossa, Kwilu-joen rannalla. Se on Kwilun maakunnan pääkaupunki ja tärkein kaupallinen keskus. Vuoden 2004 arvion mukaan siellä asui 294 210 asukasta.

Kikwitissä puhutaan kitubaa.

Kikwit oli aikaisemmin vilkas kauppapaikka, mutta sen infrastruktuuri on jäänyt jälkeen kehityksestä, ja kaupunki taantui 1900-luvun loppupuolella.
Vuonna 1995 kaupungissa puhkesi Ebola-viruksen aiheuttama epidemia, jonka seurauksena 316 henkilöä sairastui ja 245 menehtyi.

Lähteet 

Kongon demokraattisen tasavallan kaupungit